Српски санитет у време Церске, Колубарске и битке на Дрини, је хронолошки приказ стања и догађаја у Првом светском рату кроз који је прошла санитетска служба српске војске, у немилосрдној борби за опстанак Србије, током, 1914/1915. године. Из историје српског народа познато је да Церска битка, Битка на Дрини и Колубарска битка спадају међу најчешће обрађиване догађаје из историје Србије, посебно у војним академијама Балкана али у програмима многих страних академија широм света. Мала земља као што је Србија супротставила се у овим биткама, једној од најачих светских сила, Аустроугарској царевини и постигла неочекиване резултате. Два пута је војска Аустругарске царевине избачена са територије Србије – августа и децембра 1914. године. Успешне и победоносне битке српске војске пратио је трупни санитет, који је био у великим организационим и кадровским проблемима јер је управо заједно са цивилним санитетом изашао из балканских ратова са само 450 лекара, рачунајући ту старе, младе и жене лекаре, на око 4.500.000 становника и 532.000 мобилисаних грађана.